Henrik Mørk Nielsen er et kendt ansigt i Frederikshavns værtshusmiljø. Hans venner har nu slået alarm efter, at han ikke er blevet set i mere en uge. Politikommissær Kaj-Verner Jensen siger: - Hans hævekort er blevet fundet og indleveret i Brugsen nær hans stamværtshus Lygten - og han har ikke hævet sin pension d. 1.10. som han plejer. Derfor beder vi nu om hjælp til at få opklaret hans forsvinden. Henrik Mørk Nielsen er mellem 172 cm høj. Han er spinkel bygget og har tyndt blondt hår. Da han forsvandt var han sandsynligvis iført joggingtøj og træsko. Ifølge hans venner har han ofte været væk fra byen et par dage, men aldrig så længe som denne gang. Derfor frygter hans omgangskreds, at han har været udsat for en ulykke eller en forbrydelse. - Vi kan desværre intet udelukke. foreløbigt efterforsker vi bare hans forsvinden og håber, at nogen har set ham, siger Kaj-Verner Jensen, Nordjyllands Politi Frederikshavn. På telefon 114 kan du kontakte politiet med oplysninger i sagen.
Nordjyllands Politi i Frederikshavn efterlyser dem 66-årige Henrik Mørk Nielsen, der ikke er set i byen siden fredag d. 28. september.